ભરૂચ શહેર અને જિલ્લામાં રોજગારી માટે સ્થાયી થયેલા બંગાળી પરિવારે વતનથી દૂર તેમની દુર્ગાપૂજાની પરંપરાને જીવંત રાખી છે.શહેરીની શ્રવણ ચોકડી વિસ્તારમાં દુર્ગાપૂજા પૂજા મહોત્સવનો પ્રારંભ થયો છે. જિલ્લામાં વસતા બંગાળી પરીવારો દ્વારા શક્તિ સ્વરૂપ દુર્ગા માતાની આરાધના કરવામાં આવી રહી છે.સમાજના લોકો દ્વારા દુર્ગાપૂજા મહોત્સવ નિમિત્તે રકતદાન શિબિર તથા સાંસ્કૃતિક કાર્યક્રમનું આયોજન કરાઇ રહ્યું છે.